《移居》
宋代·丘葵

移居山北向山南，天遣青风接笑谈。
无数凫雏穿稻塍，一群滩鹜语茭潭。
鹭临清沚贪心起，莲到黄昏笑靥含。
却忆姚家古藤下，鸟巾挂了旦眠酣。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。